***হিরো: দ্যা সুপার স্টার*** ২০১৩ সালে মুক্তিপ্রাপ্ত তেলুগু চলচ্চিত্র নায়ক এর আন-অফিশিয়াল পুনঃনির্মিত বাংলাদেশী চলচ্চিত্র। যা মুক্তিপায় ২০১৪ সালে। চলচ্চিত্রটি পরিচালনা করেছেন বদিউল আলম খোকন এবং এসকে ফিল্মসের ব্যানারে প্রযোজনা করেছেন শাকিব খান। শাকিব খান এই চলচ্চিত্রটিতে ইয়ামিন হক ববি ও অপু বিশ্বাসের বিপরীতে দ্বৈত ভূমিকায় অভিনয় করেছেন। এছাড়াও ববিতা, অমিত হাসান, নূতন, মিশা সওদাগর সহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন। চলচ্চিত্রটি *রেবেল* এবং *নায়াক* চলচ্চিত্র থেকে অনুপ্রাণিত হয়ে নির্মিত।

কাহিনী সংক্ষেপ
--------------

হীরা (শাকিব খান) পেশায় একজন সফটওয়্যার ইঞ্জিনিয়ার এবং অত্যন্ত আন্তরিক। তাকে প্রিয়া (অপু বিশ্বাস) আঘাত করে এবং সে তার প্রেমে পড়ে যায়। সালমা খান (নূতন) প্রিয়ার বোন, যিনি স্থানীয় একজন গুন্ডা। হীরা সম্পর্কে সে জানতে পারে এবং তাকে সে হত্যা করতে উদবোদ্ধ হয়।

সালমা খান তার লোকদের নিয়ে হীরার পথ অনুসরণ করে এবং এমন একটি জায়গায় গিয়ে পৌঁছেছিল যেখানে তারা তাকে হত্যা করার পরিকল্পনা করেছিল, কিন্তু তাদের হত্যার পরিকল্পনা শেষ পর্যন্ত ভেস্তে যায়। হিরা একজন জ্যেষ্ঠ পুলিশ কর্মকর্তাকে হত্যা করে যার প্রত্যক্ষ সাক্ষী হন সালমা খান, এবং অত্যন্ত ভীতসন্ত্রস্ত হয়ে ঘরে ফিরে আসেন। হত্যার বিষয়টি দেখে সালমা খান হতবাক হয়ে যান, এবং হীরা সম্পর্কে খোঁজ খবর নেয়ার জন্য তিনি তার দলের লোকজনদের প্রেরণ করেন।

এদিকে, একজন সিআইডি কর্মকর্তা (শিবা শানু) সালমা খানের বাসভবনে প্রবেশ করে তাকে হেফাজতে নিয়ে যায়, যেখানে তাকে জানানো হয় যে, হীরা বেশ কয়েকজন গুন্ডা হত্যার জন্য অভিযুক্ত, যা সবাইকে অবাক করে দিয়েছিল। হিরা কে এবং কী কারণে তাকে হত্যা করতে প্ররোচিত করা হয়েছিল? এটি গল্পের বাকি অংশে দেখা যাবে।

অভিনয়
------

* শাকিব খান - হিরো / হিরা (দ্বৈত ভূমিকায়)
* অপু বিশ্বাস - প্রিয়া
* ইয়ামিন হক ববি - ববি
* অমিত হাসান - আরমান চৌধুরী / ডলার
* উজ্জ্বল - রায়হান চৌধুরী / হিরো ও হীরার বাবা
* রেবেকা - শারমিন চৌধুরী / হিরো ও হীরার মা
* মিশা সওদাগর - জাফর জোয়ারদার / ডেভিড
* আহমেদ শরীফ - শরীফ দোসানী / ববির বাবা
* নূতন - সালমা খান / প্রিয়ার বোন
* আফজাল শরীফ - কিসমত
* আসিফ ইকবাল - ডলারের ভাই
* শিবা শানু - অপরাধ তদন্ত বিভাগের (সিআইডি) কর্মকর্তা
* হাবিব খান - গঙ্গা মাস্তান
* ডন - রাঙ্গা মাস্তান / গঙ্গা মাস্তানের ছোট ভাই
* আমীর সিরাজী - জাব্বার জোয়ারদার
* কাবিলা - মতলব
* ইলিয়াস কোবরা - জনি
* জাদু আযাদ
* ডিজে সোহেল

প্রযোজনা
--------

*হিরো: দ্য সুপারস্টার* প্রযোজনা করেন শাকিব খান, যেখানে তিনি প্রধান ভূমিকায় অভিনয়ও করেন, যা তার প্রযোজিত প্রথম চলচ্চিত্র। ২০১৪ সালের ১০ ফেব্রুয়ারি চলচ্চিত্রটির মহরত অনুষ্ঠিত হয়, এদিন ওয়েস্টিন হোটেলের বলরুমে আনুষ্ঠানিকভাবে চলচ্চিত্রটির কলাকুশলীদের নাম ঘোষণা এবং চলচ্চিত্রের চিত্রায়ণের পরিকল্পনা সম্পর্কে জানান প্রযোজক শাকিব খান। এই চলচ্চিত্রে শাকিব খানের বিপরীতে চুক্তিবদ্ধ হন অপু বিশ্বাস ও ইয়ামিন হক ববি।

### উন্নয়ন

চলচ্চিত্রটির দৃশ্যায়নের জন্য ব্যবহার করা হয় অত্যাধুনিক অ্যালেক্সা ক্যামেরা।

### চিত্রগ্রহণ

২০১৪ সালে ১৭ ফেব্রুয়ারি এফডিসির দুই নম্বর ফ্লোরে চলচ্চিত্রটির দৃশ্যধারণের কাজ শুরু হয়েছে

সঙ্গীত
------

*হিরো: দ্যা সুপারস্টার* চলচ্চিত্রের সঙ্গীত পরিচালনা করেছেন আলী আকরাম শুভ, আরফিন রুমি ও শওকত আলী ইমন। চলচ্চিত্রের সবগুলো গানের কথা লিখেছেন সুদীপ কুমার দীপ, জাহিদ আকবর ও কবির বকুল। চলচ্চিত্রটিতে মোট পাঁচটি গান ব্যবহার করা হয়েছে। ২০১৪ সালের ২৫ জুলাই রাজধানীর একটি রেস্তোঁরায় টাইগার মিডিয়া লিমিটেডের ব্যানারে চলচ্চিত্রটির অডিও অ্যালবাম প্রকাশ করা হয়। এই অ্যালবাম প্রকাশনার মাধ্যমেই প্রতিষ্ঠানটি যাত্রা শুরু করে।

| গানের তালিকা |
| --- |
| নং. | শিরোনাম | সুরকার | কণ্ঠশিল্পী | দৈর্ঘ্য |
| ১. | "হিরো: দ্যা সুপারস্টার" | আলী আকরাম শুভ | এস আই টুটুল এবং পুলক অধিকারী | ৪:১৮ |
| ২. | "যেখানে যাবে আমাকে পাবে" | আরফিন রুমি | আরফিন রুমি ও নওমী | ৫:০২ |
| ৩. | "দেখে তোর মায়াবি হাসি" | আলী আকরাম শুভ | আসিফ আকবর ও মিমি | ৩:৫৪ |
| ৪. | "আই লাভ ইউ হিরো" | আলী আকরাম শুভ | পলাশ, তনজনা রুমা ও মুন | ৩:৫৭ |
| ৫. | "তোর সাথে বেধেছি মন" | শওকত আলী ইমন | রুপম ও রুমা | ৪:৩২ |
| **মোট দৈর্ঘ্য:** | **২১:৪৩** |

বাজারজাতকরণ ও মুক্তি
--------------------

২০১৪ সালের ১০ জুলাই চলচ্চিত্রটি বিনাকর্তণে মুক্তির ছাড়পত্র পায়।

### মুক্তি

চলচ্চিত্রটি ২০১৪ সালের ২৯ জুলাই ঈদুল ফিতর উপলক্ষে ১২০টি প্রেক্ষাগৃহে মুক্তি পায়।

অভ্যর্থনা
---------

### সমালোচনামূলক প্রতিক্রিয়া

দ্য ডেইলি স্টারের আব্দুল্লাহ আল আমিন চলচ্চিত্রটিকে পাঁচের মধ্যে দুই মূল্যায়ন করেন। তিনি এর কাহিনীকে "চেষ্টা করা এবং সত্য" হিসাবে বর্ণনা করেছেন এবং গতানুগতিক হওয়া সত্ত্বেও তিনি এর শক্তিশালী চিত্রনাট্য ও গল্পের প্রশংসা করেছেন। তিনি লিখেন যে শাকিব খান এবং খল অভিনেতার চরিত্রে মিশা সওদাগরের অভিনয়ের প্রশংসা করেছেন। তবে তিনি পরিচ্ছদপ্রণালী এবং মেকআপের সমালোচনা করেছেন।

পুরস্কার
--------

মেরিল-প্রথম আলো পুরস্কার

* **বিজয়ী:** শ্রেষ্ঠ চলচ্চিত্র অভিনেতা - শাকিব খান।

1.

তথ্যসূত্র
---------

1. ↑  "SK, Apu & Boby in Hero: The Superstar"। bd-pratidin.com। ১১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৪।
2. ↑  "Shakib debut as producer"। banglanews24.com। ১১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৪।
3. ↑  "SK Films debut as producer"। independent24.tv। সংগ্রহের তারিখ ১০ ফেব্রুয়ারি ২০১৪।
4. ↑  "শুরু হচ্ছে শাকিবের \'হিরো : দ্য সুপারস্টার\'"। *কালের কণ্ঠ*। সংগ্রহের তারিখ ২০২০-০৫-১৮।
5. ↑  "তিন তারকার 'হিরো: দ্য সুপারস্টার'"। *banglanews24.com* (ইংরেজি ভাষায়)। সংগ্রহের তারিখ ২০২০-০৫-১৮।
6. ↑  "মুক্তি পেল হিরো দ্য সুপারস্টারের অ্যালবাম"। *jagonews24.com* (ইংরেজি ভাষায়)। সংগ্রহের তারিখ ২০২০-০৫-১৮।
7. ↑  সাহা, জয়ন্ত; ডটকম, বিডিনিউজ টোয়েন্টিফোর। "যে সব কারণে আলোচনায় 'হিরো-দ্য সুপারস্টার'"। *bangla.bdnews24.com*। সংগ্রহের তারিখ ২০২০-০৫-১৮।
8. ↑  "Apu, Shakib and Bobby promote Hero: The Superstar"। dhakatribune.com। ৩ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৪।
9. ↑  Abdullah Al Amin (Rubel) (১৪ ফেব্রুয়ারি ২০১৫)। "Movie Review: Hero the Superstar (2014)"। *The Daily Star*। সংগ্রহের তারিখ ২৯ জানুয়ারি ২০১৭।

বহিঃসংযোগ
---------

* ইন্টারনেট মুভি ডেটাবেজে *হিরো: দ্যা সুপার স্টার*  উইকিউপাত্তে এটি সম্পাদনা করুন (ইংরেজি)